22/09/2020

Podrška pripreme za implementaciju Ciljeva održivog razvoja i angažiranje privatnog sektora

**On-line konferencija:**

**Digitalna transformacija za održivu ekonomiju**

(Uvodni događaj SDG Poslovne sedmice u Bosni i Hercegovini 2020)

**Sažetak obrazloženja i sadržaja konferencije**

**Razlozi za organiziranje konferencije**

Digitalizacija je jedan od faktora uspjeha svake organizacije. To se posebno odnosi na mala i srednja poduzeća (MSP) jer pomaže u pružanju boljih usluga i proizvodnji proizvoda višeg kvaliteta, ali i efikasnijem upravljanju internim resursima i dosezanju novih kupaca. Sve ovo je neophodno da bi poduzeća ostala konkurentna u današnjoj ekonomiji.

Razina upotrebe tehnologije i njena digitalizacija u javnom i privatnom sektoru u Bosni i Hercegovini je niska, što koči cjeloviti razvoj zemlje. Međutim, s Digitalnom agendom za zapadni Balkan koju je razvila Europska unija i domaćim strateškim okvirima u nastajanju koji se odnose na e-upravu i razvoj ključnih usluga u odnosu organizacija javne administracije i privatnih poduzeća (G2B), napori u ovoj domeni dobivaju na snazi. Sa svojom relativno dobrom internetskom infrastrukturom i brzorastućim IT sektorom, Bosna i Hercegovina je u dobrom položaju da iskoristi digitalizaciju za održivi ekonomski rast. Pandemija COVID-19 samo je dodatno naglasila potrebu ubrzane digitalne transformacije za sektore i zainteresirane strane, uključujući industrije i poduzeća.

U skladu sa svojom Digitalnom strategijom usvojenom 2019. godine i Ponudom UN-a u Bosni i Hercegovini za socio-ekonomski odgovor i oporavak u vezi s utjecajem COVID-19, UNDP ima za cilj ubrzati digitalne inicijative, posebno one povezane s politikama, regulatornim okvirom i mehanizmima podrške koji omogućavaju i podržavaju razvoj digitalne ekonomije.

UNDP već angažira ključne zainteresirane strane kako bi podržao uspostavljanje regionalnih naučno-tehnoloških centara u Bosni i Hercegovini kao instrumenta za digitalizaciju ekonomije; osigurao vezu između istraživanja i razvoja, sektora inovacija i privrede; pružio pomoć malim i srednjim poduzećima da digitaliziraju i iskoriste znanje i veze s dijasporom u tim procesima.

U tom kontekstu i kao dio Projekta Podrška pripreme za implementaciju Ciljeva održivog razvoja i angažiranje privatnog sektora, koji financira SIDA, UNDP u Bosni i Hercegovini organizira on-line konferenciju „Digitalna transformacija za održivu ekonomiju“, kako bi potakao diskusiju i akciju, te kako bi se prikazale neke od najboljih praksi pružanja pomoći privatnom sektoru. Fokus će biti na malim i srednjim poduzećima, kao grupi koja čini 99% privatnog sektora i stvara 65% ukupne poslovne vrijednosti u Jugoistočnoj Europi, u procesu digitalne transformacije i na uzornim kompanijama koje će podijeliti svoj put digitalne transformacije i detaljno izložiti efekte digitalizacije na njihovo poslovanje.

Konferencija će biti zajednički pothvat i organizirana kao proizvod bliske suradnje Vanjskotrgovinske komore Bosne i Hercegovine i UNDP-a.

Konferencija će se održati **5. oktobra 2020. godine** kao uvodni događaj SDG Poslovne sedmice 2020. Okupit će više od 100 kompanija i predstavnika institucija i relevantnih vlasti iz Bosne i Hercegovine. Događaj će biti organiziran na on-line platformi i bit će otvoren za sve zainteresirane sudionike koji se registriraju on-line.

Predviđeno trajanje konferencije je do 4 sata.

**O SDG Poslovnoj sedmici u Bosni i Hercegovini 2020**

Nadovezujući se na rezultate prve SDG Poslovne konferencije u Bosni i Hercegovini (https://zamisli2030.ba/bs/konferencija/) koja je organizirana u junu 2018. godine i prve SDG Poslovne sedmice organizirane u Junu 2019. godine, ova platforma za konzultacije koristi se za daljnju promociju Ciljeva održivog razvoja i podizanje svijesti o ključnoj ulozi koju poduzeća igraju u ispunjavanju obećanja održivog i inkluzivnog razvoja.

**O Konferenciji**

Konferencija će dati pregled trenutnog stanje na nivou EU i pružiti primjere postojećih dobrih praksi digitalne transformacije MSP-a. Konferencija će imati za cilj otvoriti diskusiju i demonstrirati puteve za stvaranje političkih okruženja koja potiču angažiranost, kao i nezakonodavne mehanizme za podršku malim i srednjim poduzećima na njihovom putu ka digitalizaciji, poput razvoja vještina, financijske podrške i pružanja odgovarajuće infrastrukture i platformi. Na Konferenciji će također biti izloženi primjeri uspješne podrške privrednih komora i drugih institucija za stručnu podršku, kao i priče o uspjehu i dobrim praksama digitaliziranih MSP-a.

Konferencija će biti organizirana on-line i bit će podijeljena na dvije panel sesije. Svaka sesija će biti otvorena prezentacijom, a moderirat će je profesionalni moderator koji ima određenu stručnost u datoj temi.

Panel 1: Digitalizacija ekonomije: Najbolje prakse za promociju digitalne transformacije MSP-a

Panel 2: Misli ono što govoriš: Primjeri digitalne transformacije

Podrška pripreme za implementaciju Ciljeva održivog razvoja i angažiranje privatnog sektora

**On-line konferencija:**

**Digitalna transformacija za održivu ekonomiju**

(Uvodni događaj SDG Poslovne sedmice u Bosni i Hercegovini 2020)

**Prvi nacrt dnevnog reda za konferenciju**

Datum i vrijeme: 5. oktobar 2020. (14:00 h – 17:00 h)

**Uvodna obraćanja**

* Ambasadorica Švedske u BiH, gđa Johanna **Strömquist**
* Rezidentna predstavnica UNDP-a u BiH, gđa Steliana **Nedera**
* Predsjednik Vanjskotrgovinske komore BiH, g. Vjekoslav **Vuković**

**PANEL 1: Digitalizacija ekonomije: Najbolje prakse za promociju digitalne transformacije MSP-a**

Uvodno izlaganje: g.Sandro **D'elia**, Tehnologije i sistemi za digitalizaciju industrije, DG Connect, Europska komisija

Moderator panela: g. Matija **Vilfan**, Analitičar politika, Zajednički istraživački centar Europske komisije

Panelisti:

* Švedska agencije za ekonomski i regionalni rast, Koordinatorica projekta *Smart Industry*, gđa Gunilla **Thorstensson**
* Privredna komore Velikog vojvodstva Luksemburg, Šefica službe eHandwierk, gđa Anne **Majerus**
* Privredna komora Srbije, Centar za digitalnu transformaciju, g. Filip **Mrdak**
* Europska komisija, DG GROW (očekuje se potvrda sudjelovanja)

**PANEL 2: Misli ono što govoriš: Primjeri digitalne transformacije**

Uvodno izlaganje: g. Boris **Dragičević**, Direktor usluga za Istočnu Europu, Tetra Pak

Moderator panela: g. Ivan **Minić**, Digitalni pionir, vlasnik i urednik podcasta Pojačalo i serijski poduzetnik

Panelisti:

* Tetra Pak, Direktor usluga za Istočnu Europu (Povezivanje budućnosti prehrambene industrije), g. Boris **Dragičević**
* WeAreDevelopers GmbH, Direktor/Su-osnivač, g. Sead **Ahmetović**
* Farma Podhum Livno, Vlasnik, g. Mate **Omazić**
* AlmaRas, Direktor, g. Rešad **Behlulović**
* Walter, Financijska direktorica, gđa Elma **Krasny**

**Završne napomene**

* gđa Steliana **Nedera,** Rezidentna predstavnica UNDP-a u BiH